Diari Oficial de la Generalitat Valenciana


Sumari del DOGV 2298, del 28-06-1994 (1994/831827)

ORDRE d'11 de maig de 1994, del conseller d'Administració Pública, per la qual es proveeix la vacant produïda a l'Alcaldia de l'Ajuntament de Puebla de San Miguel per la mort del titular.
-------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1994/05/11/(7)/dof/vci/html**

### Dades del document

Número de DOGV
:   2298

Data del DOGV
:   28-06-1994

Secció del DOGV
:   DISPOSICIONS GENERALS

Número del document
:   1994/831827


Data del document
:   11-05-1994

Organisme emissor
:   Conselleria d'Administració Pública

Tipus de document
:   Ordre

ORDRE d'11 de maig de 1994, del conseller d'Administració Pública, per la qual es proveeix la vacant produïda a l'Alcaldia de l'Ajuntament de Puebla de San Miguel per la mort del titular. [94/4408]  
L'Ajuntament de Puebla de San Miguel (València) va comunicar a l'administració autonòmica la vacant produïda en l'Alcaldia per la mort del titular.  
Com que no hi ha suplent ni altres candidats diferents al mort que concorregueren a les passades eleccions locals, la vacant ha d'atribuir-se a una persona d'adequada idoneïtat i arrelament, la qual serà proposada per la Junta Veïnal, segons el que estableix la Junta Electoral Central davant consulta similar, i per aplicació analògica dels articles 182 i 184.f de la Llei Orgànica 5/1985, de 19 de juny, de Règim Electoral General.  
La Junta Veïnal de l'Ajuntament de Puebla de San Miguel, va proposar per unanimitat, com a persona d'adequada idoneïtat i arrelament, Juan Barrachina Moliner, per cobrir la vacant produïda en l'Alcaldia de l'esmentat Ajuntament per la mort de l'anterior titular.  
Per tot això, i d'acord amb l'article primer, dos, del Reglament Orgànic i Funcional de la Conselleria d'Administració Pública, aprovat per Decret 16/1994, de 8 de febrer, del Govern Valencià, i també l'article 44 de la Llei 5/1983, de 30 de desembre, del Govern Valencià,  
ORDENE:  
Article primer   
La vacant produïda a l'Alcaldia de l'Ajuntament de Puebla de San Miguel (València) per la mort del seu anterior titular, s'atribuirà a Juan Manuel Barrachina Moliner, com a persona d'adequada idoneïtat i arrelament, proposada unànimement per la Junta Veïnal de l'esmentat Ajuntament.  
Article segon  
La persona designada per cobrir l'esmentada vacant podrà prendre possessió del seu càrrec a l'entrada en vigor d'aquesta ordre, d'acord amb la normativa vigent de Règim Local.  
Hom podrà interposar contra aquesta ordre, que posa fi a la via administrativa, després de la comunicació prèvia preceptiva al conseller d'Administració Pública, un recurs contenciós administratiu davant la sala contenciosa administrativa del Tribunal Superior de Justícia de la Comunitat Valenciana, en el termini de dos mesos comptadors a partir del dia de la publicació d'aquesta ordre en el Diari Oficial de la Generalitat Valenciana, d'acord amb el que estableixen l'article 48, 109.c i 110.3 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i els articles 37.1, 52.2.f i 58 de la Llei Reguladora de la Jurisdicció Contenciosa Administrativa (disposicions addicionals deu i onze de la Llei 30/1992). Tot això sense perjudici que s'utilitze qualsevol altra via que es considere oportuna.  
DISPOSICIó FINAL  
única  
Aquesta ordre entrarà en vigor a l'endemà de la publicació en el Diari Oficial de la Generalitat Valenciana.  
Valencia, 11 de maig de 1994  
El conseller d'Administració Pública,  
Luis Berenguer Fuster


Còpia Permalink ELI